́ же, а́ще безмо́лвствуеши до́брѣ, ча́я со бг҃омъ бы́ти, никогда́же да пріи́меши, а́ще что̀ ви́диши чу́вственно илѝ у́мно, илѝ извнѣу́ду, илѝ внутрьу́ду, илѝ а́ще и ѡ́бразъ хрс̑то́въ, илѝ си́рѣчь а́гг҃лѡвъ, илѝ ст҃а́гѡ зра́къ, илѝ свѣ́тъ умо́мъ мечта́ется, илѝ воѡбража́ется, я́кѡ и са́мъ у́мъ ѡ себѣ̀ єстество́мъ и́мать мечта́тельное, и удо́бь зра́ки содѣва́ти мо́жетъ, во я̀же жела́етъ не у̀ ѻпа́снѣ сему̀ внима́ющымъ: и́же и са́мъ на себя̀ нано́ситъ вре́дъ: и сама́ же та̀ па́мять благи́хъ илѝ ѕлы́хъ воѡбража́ти внеза́пу ума̀ чу́вство, и къ мечта́нію возводи́ти ѻбы́че, идѣ́же и мечта́тель быва́етъ таковы́й ѡ себѣ̀, а не безмо́лвникъ